ᱥᱚᱝᱠᱚᱨ ᱪᱚᱣᱫᱷᱨᱤ

ᱥᱚᱝᱠᱚᱨ ᱪᱚᱣᱫᱷᱨᱤ (ᱡᱟᱱᱟᱢ ᱓ ᱰᱤᱥᱮᱢᱵᱚᱨ ᱑᱙᱗᱐) ᱫᱚ ᱜᱩᱡᱽᱨᱟᱴ ᱯᱚᱱᱚᱛ ᱨᱤᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱰᱤᱥᱮᱢᱵᱚᱨ ᱒᱐᱒᱒ ᱠᱷᱚᱱ ᱜᱩᱡᱽᱨᱟᱴ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱯᱟᱨᱥᱮᱛ ᱠᱟᱱᱟᱭ ᱾ ᱩᱱᱤ ᱫᱚ ᱑᱙᱙᱘ ᱠᱷᱚᱱ ᱒᱐᱑᱗ ᱫᱷᱟᱹᱨᱤᱡ ᱟᱨ ᱒᱐᱒᱒ ᱠᱷᱚᱱ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾

ᱨᱟᱡᱽᱟᱹᱨᱤ ᱠᱟᱹᱢᱤ ᱡᱤᱭᱚᱱ
ᱩᱱᱤ ᱫᱚ ᱒᱗ ᱥᱮᱨᱢᱟ ᱩᱢᱮᱨ ᱨᱮ ᱟᱡᱟᱜ ᱯᱩᱭᱞᱩ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱑᱙᱙᱗ ᱨᱮ ᱨᱟᱫᱷᱟᱱᱯᱩᱨ ᱠᱷᱚᱱ ᱩᱱ ᱚᱠᱛᱚ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱥᱚᱝᱠᱚᱨᱥᱤᱝ ᱵᱷᱟᱜᱮᱞᱟ ᱴᱷᱮᱱ ᱮ ᱵᱟᱪᱷᱚᱱ ᱞᱮᱱᱟ ᱾ ᱢᱮᱱᱠᱷᱟᱱ ᱑᱙᱙᱘ ᱥᱟᱞ ᱨᱮ ᱦᱩᱭ ᱟᱠᱟᱱ ᱵᱟᱪᱷᱱᱟᱣ ᱨᱮ ᱩᱱᱤ ᱫᱚ ᱨᱟᱫᱷᱟᱱᱯᱩᱨ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱮ ᱵᱟᱪᱷᱚᱱ ᱮᱱᱟ ᱾

ᱩᱱᱤ ᱫᱚ ᱟᱱᱚᱱᱫᱤᱵᱮᱱ ᱯᱟᱴᱮᱞ ᱢᱚᱱᱛᱨᱤ ᱛᱟᱹᱨᱤ ᱨᱮ ᱜᱩᱡᱽᱨᱟᱴ ᱥᱚᱨᱠᱟᱨ ᱨᱮ ᱦᱮᱞᱛᱷ ᱟᱨ ᱜᱷᱟᱨᱚᱸᱡᱽ ᱵᱷᱟᱹᱞᱟᱹᱭ, ᱢᱮᱰᱤᱠᱟᱞ ᱥᱮᱪᱮᱫ, ᱦᱚᱭ ᱦᱤᱥᱤᱫ (ᱡᱚᱛᱚ ᱯᱷᱩᱨᱜᱟᱹᱞ ᱯᱨᱚᱵᱷᱟᱵᱽ) ᱟᱨ ᱥᱚᱦᱚᱨ ᱩᱛᱱᱟᱹᱣ ᱯᱚᱱᱚᱛ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾

᱒᱐᱑᱕ ᱥᱟᱞ ᱨᱮ, ᱩᱱᱤ ᱫᱚ ᱯᱟᱨᱴᱤ ᱵᱷᱚᱴᱳᱞ ᱟᱜ ᱒᱔ ᱥᱮᱨᱢᱟ ᱨᱟᱡᱽᱵᱚᱝᱥᱚ ᱢᱩᱪᱟᱹᱫ ᱠᱟᱛᱮ ᱯᱟᱞᱟᱱᱯᱩᱨ (ᱵᱚᱱᱟᱥ ᱰᱮᱭᱨᱤ) ᱨᱮ ᱵᱚᱱᱟᱥᱠᱟᱱᱴᱷᱟ ᱦᱚᱱᱚᱛ ᱠᱚᱯᱟᱨᱮᱴᱤ ᱫᱩᱜᱽᱫᱷ ᱥᱚᱝᱜᱚᱴᱷᱚᱱ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱵᱟᱪᱷᱚᱱ ᱞᱮᱱᱟᱭ ᱾ ᱩᱱᱤ ᱫᱚ ᱵᱟᱱᱚᱥᱠᱟᱸᱴᱷᱟ ᱦᱚᱱᱚᱛ ᱨᱮᱱᱟᱜ ᱛᱟᱞᱢᱟ ᱠᱚᱯᱟᱨᱮᱴᱤᱵᱽ ᱵᱮᱸᱠ ᱨᱤᱱᱤᱡ ᱯᱟᱨᱥᱮᱛ ᱟᱨ ᱜᱩᱡᱽᱨᱟᱴ ᱥᱴᱮᱴ ᱠᱚᱯᱟᱨᱮᱴᱤᱵᱽ ᱵᱮᱸᱠ ᱨᱤᱱᱤᱡ ᱡᱚᱜᱚ ᱯᱟᱨᱥᱮᱛ ᱟᱨ ᱜᱩᱡᱽᱨᱟᱴ ᱯᱨᱚᱫᱮᱥ ᱨᱤᱱᱤᱡ ᱵᱷᱟᱨᱚᱛᱤᱭᱚ ᱡᱟᱱᱛᱟ ᱯᱟᱨᱴᱤ ᱨᱤᱱᱤᱡ ᱢᱩᱬᱩᱛ ᱥᱩᱛᱨᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾

ᱩᱱᱤ ᱫᱚ ᱒᱐᱑᱗ ᱨᱮ ᱜᱩᱡᱽᱨᱟᱴ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱵᱷᱟᱵᱷ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱯᱟᱨᱥᱮᱛ ᱜᱮᱱᱤᱵᱮᱱ ᱴᱷᱟᱠᱳᱨ ᱴᱷᱮᱱ ᱠᱷᱚᱱ ᱮ ᱦᱟᱨᱟᱣ ᱮᱱᱟ ᱾

ᱩᱱᱤ ᱫᱚ ᱒᱐᱒᱒ ᱜᱩᱡᱽᱨᱟᱴ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱛᱷᱚᱨᱟᱫᱽ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱵᱟᱪᱷᱚᱱ ᱞᱮᱱᱟᱭ ᱾ ᱩᱱᱤ ᱫᱚ ᱒᱒ ᱰᱤᱥᱮᱢᱵᱚᱨ ᱒᱐᱒᱒ ᱨᱮ ᱜᱩᱡᱽᱨᱟᱴ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱱᱟ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱜᱩᱡᱽᱨᱟᱴ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱜᱩᱡᱽᱨᱟᱴ ᱵᱤᱫᱷᱟᱭᱚᱠ ᱠᱚ ᱑᱙᱙᱘–᱒᱐᱐᱒
ᱛᱷᱚᱠ:ᱜᱩᱡᱽᱨᱟᱴ ᱵᱤᱫᱷᱟᱭᱚᱠ ᱠᱚ ᱒᱐᱐᱒–᱒᱐᱐᱗
ᱛᱷᱚᱠ:ᱜᱩᱡᱽᱨᱟᱴ ᱵᱤᱫᱷᱟᱭᱚᱠ ᱠᱚ ᱒᱐᱐᱗–᱒᱐᱑᱒
ᱛᱷᱚᱠ:ᱜᱩᱡᱽᱨᱟᱴ ᱵᱤᱫᱷᱟᱭᱚᱠ ᱠᱚ ᱒᱐᱑᱒–᱒᱐᱑᱗
ᱛᱷᱚᱠ:᱑᱙᱗᱐ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱵᱟᱱᱚᱥᱠᱟᱱᱴᱷᱟ ᱦᱚᱱᱚᱛ ᱨᱤᱱ ᱦᱚᱲ
ᱛᱷᱚᱠ:ᱜᱩᱡᱽᱨᱟᱴ ᱵᱤᱫᱷᱟᱭᱚᱠ ᱠᱚ ᱒᱐᱒᱒–᱒᱐᱒᱗